GP Slovensko sa v máji zúčastnilo na pomoci pre utečencov z Ukrajiny. Vo veľkokapacitnom centre pre utečencov v Michalovciach pomáhali prakticky. Tí, ktorí sa nemohli zúčastniť zas prispeli zbierkou.
V piatok 20. mája desať dobrovoľníkov zo slovenského tímu pomáhalo vo veľkokapacitnom centre v Michalovciach, kde od začiatku konfliktu na Ukrajine vo februári prijali tisícky utečencov. Naši dobrovoľníci počas svojej 12 hodinovej zmeny pomáhali s mnohými úlohami: umývali stany a postele, vydávali stravu, tlmočili, robili inventúru v sklade so zbierkou hygienických potrieb, vyhadzovali smeti a mnoho ďalších.Do centra každý deň prichádzajú autobusy, ktoré z hraníc privážajú ľudí, ktorí utekajú pred vojnou. Tam im pomáhajú nájsť dočasný domov, prepravu do iných krajín a poskytujú im stravu a odbornú lekársku a psychologickú pomoc.
Tí, ktorí sa nemohli zúčastniť osobne, pomohli na začiatku mája materiálnou zbierkou trvanlivých potravín a hygienických potrieb. Vyzbierali sme viac než 2 plné nákupné vozíky. Zbierku sme odovzdali v centre, ktoré pomáha utečencom v Bratislave.
- 10 dobrovoľníkov
- 12 hodín praktickej pomoci
- 3 plné nákupné vozíky potravín